SZENTJAKABFA KÖZSÉG ÖNKORMÁNYZATA

8272 Szentjakabfa, Fő u. 37.
Szám: SZJ/143-2/2025. 

J E G Y Z Ő K Ö N Y V
Készült:
Szentjakabfa Község Önkormányzata Képviselő-testülete 2025. április 24-én 14.00 órakor megtartott nyilvános üléséről
Az ülés helye:
Faluház

(Szentjakabfa, Fő u. 37.)
Jelen vannak:
Steierlein Imre
polgármester 

Molnárné Titz Andrea 
alpolgármester 

Titz Zoltán 
képviselő
Igazoltan távol: 
Cséri Zoltán 


Hoffman Erika
képviselők
Tanácskozási joggal megjelent:

dr. Varga Viktória 
jegyző, jegyzőkönyvvezető
Steierlein Imre polgármester: Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.
A napirendet a képviselő-testület egyhangú szavazással elfogadja. 

NAPIREND
1)  
A településkép védelméről szóló 9/2017. (XII.28.) önkormányzati rendelet módosítása

Előterjesztő: Steierlein Imre polgármester

2)  
Döntés a közvilágítás korszerűsítésére érkezett ajánlatokról
Előterjesztő: Steierlein Imre polgármester 

3)  
Döntés szociális célú tüzelőanyag vásárlásához kapcsolódó támogatás igényléséről

Előterjesztő: Steierlein Imre polgármester 

NAPIREND TÁRGYALÁSA
1)  
A településkép védelméről szóló 9/2017. (XII.28.) önkormányzati rendelet módosítása

Előterjesztő: Steierlein Imre polgármester

Steierlein Imre polgármester: A településképi rendelet módosításáról még februárban döntöttek, azóta lezajlott az egyeztetési eljárás, a rendelet módosítást ténylegesen most tudják elfogadni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatokat egyben teszi fel szavazásra.
Szentjakabfa Község Önkormányzata Képviselő-testülete 3 igen szavazattal – egyhangúlag - az alábbi határozatokat hozza:

26/2025. (IV.24.)
Szj. ÖNKORMÁNYZATI 
HATÁROZAT
Szentjakabfa Község Önkormányzata Képviselő-testülete a településkép védelméről szóló 9/2017. (XII.28.) önkormányzati rendelet módosítására irányuló egyeztetési eljárást a beérkezett vélemények elfogadása mellett lezárja.

Határidő: azonnal

Felelős: polgármester
4/2025. (IV.25.)
ÖNKORMÁNYZATI 

RENDELET
Szentjakabfa Község Önkormányzata Képviselő-testülete a településkép védelméről szóló 9/2017. (XII.28.) önkormányzati rendelet módosításáról szóló rendelet–tervezetet elfogadja, és 4/2025. (IV.25.) számon önkormányzati rendeletei közé iktatja.
2)  
Döntés a közvilágítás korszerűsítésére érkezett ajánlatokról
Előterjesztő: Steierlein Imre polgármester 

Steierlein Imre polgármester: A közvilágítás korszerűsítésére két ajánlatot kértek. Összeségében a GÁTIBA Energie Kft. ajánlata a kedvezőbb, ezért javasolja ezt elfogadni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

27/2025. (IV.24.)
Szj. ÖNKORMÁNYZATI 
HATÁROZAT
Szentjakabfa Község Önkormányzata Képviselő-testülete a település közvilágításának korszerűsítésére a GÁTIBA Energie Kft. (8200 Veszprém, Csillag u. 13., adószám: 22655976-2-43) összesen nettó 1.102.722 Ft összegű ajánlatát elfogadja.

A szükséges forrást a 2025. évi költségvetésről szóló önkormányzati rendelet tartaléka terhére biztosítja. 

Felhatalmazza a polgármestert a szükséges szerződés aláírására.

Határidő: azonnal

Felelős: polgármester
3)  
Döntés szociális célú tüzelőanyag vásárlásához kapcsolódó támogatás igényléséről

Előterjesztő: Steierlein Imre polgármester 

Steierlein Imre polgármester: A szociális célú tűzifa támogatásra minden évben pályáznak, így javasolja, hogy idén is nyújtsák be. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

28/2025. (IV.24.)
Szj. ÖNKORMÁNYZATI 
HATÁROZAT
Szentjakabfa Község Önkormányzata Képviselő-testülete a helyi önkormányzatokért felelős miniszter által a Magyarország 2025. évi központi költségvetéséről szóló 2024. évi XC. törvény 3. melléklet 2.3.1. A települési önkormányzatok szociális célú tüzelőanyag vásárlásához kapcsolódó támogatására kiadott Pályázati Kiírás 3. pontja alapján, mint 5.000 fő lakosságszámot meg nem haladó település, vissza nem térítendő költségvetési támogatásra a pályázatát benyújtja.

A pályázati támogatást a Pályázati Kiírás 5. a) pontja szerint, mint kedvezményezett település, 8 erdei m3 kemény lombos fafajtára nyújtja be az önkormányzat, amely esetben a támogatás mértéke 23.000 Ft/erdei m3 + áfa. 

Szentjakabfa Község Önkormányzata Képviselő-testülete a tűzifa szállításának költségeit vállalja.

A Képviselő-testület vállalja továbbá, hogy a szociális tűzifában részesülőktől a Pályázati Kiírás 6. pontjában előírt feltételnek megfelelően ellenszolgáltatást nem kér.   

A Képviselő-testület felhatalmazza a polgármestert a pályázatnak a Magyar Államkincstár területileg illetékes igazgatóságához történő benyújtására és a pályázat benyújtásához szükséges nyilatkozatok megtételére. 

Határidő: 2025. április 30.

Felelős: polgármester


Több napirendi pont nem lévén Steierlein Imre polgármester megköszöni a nyilvános ülésen való részvételt, és azt 14.11 órakor bezárja.

K.m.f.

         Steierlein Imre



                    dr. Varga Viktória

           polgármester


                                             jegyző

